經數:一七三九

經名:新華嚴經論卷第三十二

頁數:九四一

上      欄

作世界. 約差別智作普賢. 總合會覺行慈悲

圓滿. 表明亡品之法門如是故. 爲以明如來

根本智中行普賢差別智故號佛爲普賢佛

故. 總是表以佛智作諸行故. 以八聖道十波

羅蜜不離根本智遍一切行故. 故擧之爲數. 云

八十不可說那由他佛刹微塵. 總是表法也.

此敎爲大心者說. 非劣解者妄作穿鑿所知.

須深達本末前後經文隨位差降總別同異之

意. 此品是自己進修過五位已終理智萬

行大悲圓滿之畢也. 是自己如來出現處世

利生無著之門. 此品如大海. 五位加行河

歸流廣大之極. 此品如須彌山. 諸寶山王高

[&FFFF]#過也. 此品如大地. 大悲育載一切含生故.

此品如虛空. 法身智身法界充滿故. 如圓

淨摩尼寶鏡其量遍周十方一切世界色像咸

現其中無□顯現. 此如來出現法門. 亦復以

法身妙理無色無形普光明根本淸淨大圓明

智鏡. 普現十方一切衆生業普賢行海諸佛

身土. 咸處其中無不自在. 是故有發菩提心

者. 當信自心及一切衆生心. 總有如是如來

智德自在. 當知不久還同佛身. 自信有故如

此品云. 量等三千大千世界經卷內在一微

塵中一切微塵亦復如是者. 意令信知一切

微細衆生. 皆有如來四智經卷之海. 云破彼

微塵出經卷者. 明菩薩自得此已及見一切衆

生皆等有之. 及以方便智居生死海中. 起等

衆生數身行方便. 引之令心開悟. 達自智境

如佛不異. 故云破此微塵出此經卷. 如經

云. 如大海水[&FFFF]#流四天下地八十億小洲有

中      欄

穿鑿者. 無不得水. 喩明一切衆生有自觀察

力無有不得如來智慧大海心水故. 又經云

菩薩摩訶薩應知自心念念常有佛成正覺.

爲明諸佛如來不異此心成正覺故. 又下文云

一切衆生心亦復如是. 悉有如來成正覺. 此

明凡聖心自體淸淨無異. 但有迷悟不隔分

女. 但一念妄念不生. 得心境蕩然性自無生

無得無證. 卽成正覺故. 便以此法廣利衆生.

是普賢行故. 無心性理妙慧. 簡擇一乘三乘

人天因果惡道業報. 名爲文殊. 隨差別智同

行. 知根利生無有休息. 名爲普賢. 以大悲救

護一切衆生. 名爲觀音. 以此三心一時修學.

名毘盧遮那. 慣習心成. 名爲自在. 無法不

明. 名爲無□智. 隨根應普遍十方性無往來.

名曰神通修之在初. 慣習總得妄生多劫智

日不遷. 此總非難. 何須不作學而不得. 猶福

勝人天不信不修. 苦窮何盡. 大意此之如來

出現. 佛果之門文殊妙理普賢妙行等. 一切

衆生咸共有之非古非今. 性自一體. 令後學

者如是信修. 深誠非遠. 勿自生難. 如此品頌

云. 如海印現衆生身以此說其爲大海菩提

普印諸心行. 是故說名爲正覺. 意明菩提是

無心性無體相無得無證之妙理. 通達此法

者名爲妙智. 以此菩提妙智普印邪思妄行.

自無生處名爲正覺. 論主頌曰

一切衆生菩提界  白淨無垢智無壞

智珠無價在衣中  □欲長貧住門外

廣大寶乘住四衢  文殊引導普賢扶

肥壯白牛甚多力  一念遍遊無卷舒

下      欄

如是寶乘不能入  但樂勤苦門前立

不覺自身常在中  遣上□言我不及

大體常須自信自己身語意境界. 一切諸行

分別. 皆從如來身語心竟境界諸行分別中

生. 皆無體無性無我無人. 但以法界無作自

性緣生. 本無根機處所可得. 性自法界無有

內外中間. 應如是知. 如是觀察. 觀自觀他. 同

一體性. 無我無我所. 以定慧力如是修行. 旣

自知已. 觀衆生苦自利利他. 皆如普賢廣大

行願. 一如此經五位法則. 此品和會明文殊

是體根本智之法門. 普賢是用根本智中萬

行. 無作根本智是佛故. 令體用自相問答說

根本智佛果之門. 明根本智因此二行所成.

明根本智自無成壞皆因文殊普賢二法所顯

發故. 以此還令所顯之因還自說故. 佛自無

成壞者也. 以明因可說果無作故. 以此三法

自在圓通. 名佛出現世間故. 此明不作而作

作而不作者故

離世間品第三十八

將釋此品約作五門. 一釋品名目. 二釋品來

意. 三釋[&FFFF]#致始成正覺所由. 四釋說法之主

所以. 五隨文釋義

一釋品名目者. 所以名離世間品. 明前品旣

名如來出現此品卽得離世間故. 故名離世

間. 此有二義. 望說法之主. 說敎益衆生. 是

利益世間品. 合作利益之名望衆生. 聞法處

世無染. 是離世間品故. 此約說法之主及得

益者二義通釋

二釋品來意者. 明前品是五位昇進已終自

經數:一七三九

經名:新華嚴經論卷第三十二

頁數:九四二

上      欄

己佛果覺行已滿. 此品是普賢常行. 自從初

如來始成正覺以來. 一時同說. 是古今諸佛

共行. 乃至從普光明殿說十信心法十定十

通十忍. 阿僧祇如來壽量菩薩住佛不思

議如來十身相海如來隨好光明功德普賢行

如來出現離世間如是等十二品經. 乃至四

十品經. 天上人中不離一刹那際三昧. 以

普光明智一時普印一時同說. 以此諸會乃

至昇天皆云不離始成正覺普光明殿. 此明

圓通始末時法不遷. 此品須來

三釋[&FFFF]#致始成正覺之所由者. 何故品初[&FFFF]#

其始成佛之時及處何意. 經云. 爾時世尊在

摩竭提國阿蘭若法菩提場中普光明殿乃至

妙悟已滿者. 意明此十定及離世間品等五

位進修始終皆以此普賢行體爲昇進故. 又

四十品意謂雖別. 總不離普光明智十定之

體. 一時同說. 無前後際. 十方同然. 以此昇

天. 但云不離菩提場普光明殿. 如說十定品.

一會說十一品經. 在於十定初. 亦同此品. 如

前[&FFFF]#致還云. 爾時世尊在摩竭提國乃至妙

悟已滿. 以明十定品以定無前後普收一部

經之始末及三世故. 此離世間品. 以其二千

法門普賢行體. 成佛因果. 普收前後及三世

常然之道故以[&FFFF]#之. 明總是初成正覺時一

時以普光明智人間天上及十方世界一時頓

印無有前後. 圓鏡頓照諸境. 爲此敎頓爲大

心衆生頓擧智境. 非如少解者情識所知故.

成佛亦一念成. 說敎亦一念說. 但. 約智體非

三世時分歲月情量所收故

中      欄

四釋說法之主所以者. 此品何故還令普賢

菩薩說者. 明此二千法門是普賢所行常行

故. 還令普賢自說自行. 令諸聞法者倣而?

之. 卽行普賢之行. 如是乃至示理成佛入涅

槃. 總是普賢行故. 若以根本法身智身佛. 無

成壞之功. 以差別智論. 總是普賢行攝故. 是

故如來出現品明自己覺行圓滿故. 十方諸

佛同號普賢. 以明十住十行十□向中但一

分覺心. 能治一切煩惱中一分[&FFFF]#惑. 行得一

分慈悲. 雖踐普賢一分行□. 然未全具普賢

行滿故. 隨位佛果但同號爲月爲眼爲妙. 至

如來出現品. 明覺行齊圓故. 是以不可說佛

刹微塵數佛同號普賢佛故. 明根本智全成

差別智用. 滿得名故. 以體收用. 此乃就用成

名故. 今此品令普賢說者. 亦是以根本智就

用成名. 若約初心信解. 卽將用從本. 以普賢

用從根本智. 世界名金色. 佛果號不動智. 能

覺之人. 號曰文殊. 此至自行佛果覺行已圓.

卽以根本智從用. 佛號普賢故. 所行行亦號

普賢佛故. 如說此品普賢. 是約本從用普賢.

及說十定品普賢. 亦是如初會中普賢是毘

盧遮那如來自行普賢. 十定品已來普賢. 是

凡夫. 從十信已來昇進道滿自行普賢. 明自

十信心至十地. 以用從本卽成根本智使令

圓滿. 從十地向十一地以根本智從用成差

別智. 一向利生. 卽說十定已來普賢菩薩是

也. 是故說十定品時. 已登十地. 諸菩薩再三

心覓普賢不得者. 明以根本智會用未及滿

故. 如來令生想念. 普賢如對目前方得見者.

下      欄

明純用是普賢故. 卽以智體從用. 是故出現

品中. 令文殊問普賢者明以體從用故. 如說

此品普賢是直以體從用普賢. 共初如來初

會中普賢. 其功相似. 是以初會所說法門. 皆

令普賢說法. 亦是以體從用. 第二會以普賢

智用從體. 直至十地. 皆是以用從體. 且令成

其根本智使圓明. 然後十地終捨三昧涅槃

樂. 如稠林煩惱故. 方令具普賢大用始得稱

周設敎於生死中自在故. 如是安立修行. 以

智境乃是一時. 是故十定及此品. 總通[&FFFF]#始

成正覺菩提場始末. 有發心之士. 深須得意

方堪修道. 作前後多生尋心不可相應. 但自

以定慧力. 觀照所緣眞俗內外心境染淨偏

多處. 以理智體用平等法而用治之. 散動多

者以定治之. 樂寂多者以平等法身及大願

□向力悲智治之. 一如此經五位修行法. 治

之至究竟趣. 若自智不及志心良匠. 不可安

然致無所益. 當知此說法主者是成佛果. 後

以體從用普賢說. 始終常道普賢二千種法.

用該萬行. 八地捨七地中有行. 有開發智淨

無功. 十地捨涅槃三昧稠林行成普賢行. 入

於生死圓滿大悲. 方始自在

第五隨文釋義者. 於此一品有七卷經. 長科

爲十段

一爾時世尊已下至盡於法界等虛空界有八

行經. 明歎佛成道所得法門. 是此品序分

二與不可說百千億已下. 至說不可盡. 有二

十一行. 是歎菩薩大衆志德圓滿分. 三其名

曰已下. 至入於無□淸淨法界. 有十行經. 明

經數:一七三九

經名:新華嚴經論卷第三十二

頁數:九四三

上      欄

菩薩例名及歎德分

四爾時普賢已下. 至然後從其三昧而起. 有

三行半經. 明普賢入定大地十八相震動普

賢起定分

五爾時普慧菩薩已下. 至佛子如是等法願

爲演說. 有七十二行半經. 此一段明普慧菩

薩有二百問都問一初發心乃至究竟佛果法

門行相分

六爾時普賢菩薩告普慧菩薩等已下. 至第

五十九卷中二千答後佛子. 是爲如來應正

等覺. 觀十義故示般涅槃. 此一殿普賢菩薩

有二千答. 其所答云法一一有十法. 其文一一

自具不煩惱解釋. 但如說修行是爲正說分

七佛子此法門名菩薩廣大淸淨行已下. 至

當知是人疾得阿□多羅三□三菩提. 有十

二行半經. 是付囑流通此品法門分. 八說此

品時已下. 至頌有十一行經. 明法威動地十

方諸佛皆悉現前稱[&FFFF]#普賢所說之法佛共守

護此法分

九於無量劫修苦行已下. 一段頌有十六行.

都歎能發大菩提心所行慈悲願行之人功德

廣大無比分

十其心不高下已下. 五言頌直至卷末. 有二

百七行半頌. 以諸譬喩頌諸菩薩大悲饒益

及所修法門分如經自具一一分明. 但有發

菩提心者. 皆應頂敬誦持以用莊嚴身口意

業. 以成法身大智大悲行願之門. 成就佛果

普賢大用如歎德中妙悟皆滿者. 無功之理

智性自遍知故. 二行永絶者. 斷常有無二見

中      欄

也. 達無相法者. 智境如幻心境無主. 住於佛

住者. 佛無所住. 得佛平等者. 大智遍周知根

與益無自他也. 到無障處者. 聖凡同體總別

自在. 不可轉法者. 體用自在無性可轉. 所行

無□者. 智用遍周無物爲□故. 立不思議者.

迷亡任智也. 普見三世者. 智印古今無延促

也. 身□周遍一切國土者. 內外亡已大小情

盡. 心如虛空智體自遍. 對現色身非 往來也.

智□明達一切諸法者. 歎如來差別智滿了.

一切行盡一切疑無能測身一切菩薩等所心

智者. 歎如來最後身之德用. 義無不盡. 行無

不周. 身無不遍. 事無不知. 智無不圓. 任無功

用. 心無卷舒. 十方普應. 無心意識住德所心.

以無依住聲一音遍告. 隨根別悟任智不同

故. 已下如文自明. 此離世間品. 是佛果之後

普賢□行. 普印十方無休息也. 如善財見慈

氏如來. 慈氏如來[&FFFF]#令見文殊師利. 又聞普

賢名. 善財起無量十大願雲. 方見自身入普

賢身此品同彼

入法界品第三十九

將釋此品六門分別. 一釋品名目. 二釋品來

意. 三釋如來所居之處. 四德說法之主. 五釋

所集之衆意. 六隨文釋義

一釋品名目者. 此品何故名爲入法界品. 明

信樂者. 從迷創達. 名之爲入. 身心境界性自

無依. 名之爲法. 一多通徹眞假是非障亡. 名

之爲界. 又純與智俱非情識境. 名之爲法界.

又達無明識種純爲智用. 不屬迷收. 是無依

智之境界. 名爲法界. 又以智體無依無方不

下      欄

遍. 普見眞俗總不思議. 毛孔身塵參羅衆像

無邊境界佛刹重重智凡同體境像相入. 名

爲法界. 又一塵之內普含衆刹. 無空不遍. 無

刹不該. 不壞境界. 重重無盡眞通理微名爲

法界. 又以一妙音遍聞刹海. 以一纖女量等

無方. 大小見亡物我同體識謝情滅智通無

□. 名爲入法界. 此約智境普名. 勿依肉眼情

識所見

二釋品來意者. 前明自己如來出現. 又明心

無所染名離世間. 此乃純是法界無虛妄界.

以是此品須來也. 此品是一切諸佛成道之

己智之常果. 無始無妙. 亦是前之五位進修.

以此爲體. 至此慣習滿故. 任智施爲還源本

法

三釋如來所居之處者. 何故前餘會之首. 皆

云不離菩提之場普光明殿. 又三會同居普

光明殿. 此之法界一會. 何故不同前會. 直言

爾時世尊在室羅筏國逝多林給孤獨園者何

意. 答曰. 爲明前普光明殿說十信心. 以次說

十住十行等五位. 六位昇進之門. 爲不離菩

提體上而有進修. 故言不離菩提場如來成

正覺之體. 恐失經之本意故. 須重[&FFFF]#. 三會同

在普光明殿者. 明信進五位修行已終. 不移

普光明根本不動智體爲境. 非妄情故. 時亦

不遷刹那之際. 此法界會. 直言在室羅筏國

逝多林明前約. 位昇進已終. 此會明自己成

佛果滿度衆生之行故. 在人間國邑園林. 又

化二乘聲聞緣覺及淨土菩薩. 卽純以自在法

界爲體. 不立五位菩提及行可修. 亦無差別

經數:一七三九

經名:新華嚴經論卷第三十二

頁數:九四四

上      欄

智普賢願行可學. 總是佛果已滿. 普賢行已

周. □遍十方利衆生法不須和會. 以此直言

逝多林. 如衆流入海諸河名亡. 但以法界爲

名. 不同以前五位昇進和會行相故. 在室羅

筏國者. 舊云舍衛國. 云室羅筏國者. 此云好

道. 亦云聞物. 以此城中人好學道德餘國聞

其國中有多人物故. 以人之道德以成國之

名. 逝多林者. 逝者往也. 度也. 速也. 爲佛世尊

在此園居一切衆生而往佛所. 速得度脫以

佛度衆生廣多故. 故因立名也. 林者此園有

林故. 亦以如來行多. 以法界普覆蔭遍含生.

故. 以佛行爲林. 以林爲蔭覆. 得淸□義故

以法界淸□. 蔭衆生煩惱熱. 令淸□故. 故曰

逝多林. 若以因置寺園之時. 以所施成名. 以

祇陀太子植林須達長者置園. 以長者濟乏

所心孤老皆惠. 亦號祇樹給孤體園. 今以約

如來智德遍含廣多濟物. 號爲逝多林. 園此

方名寺. 彼方名園. 若法界體用智境普含. 以

法界無限智境爲逝多林園. 非以肉眼情識

所見也. 乃是塵刹遍含之園也

四釋說法之主者. 此說法之主. 亦是前菩提

場毘盧遮那如來. 亦是於五位法中諸菩薩

自成之佛. 亦是當來彌勒如來所成之佛. 亦

是三世古今一切佛故. 以法界中智體無三

世古今延促之情見故. 以法界中無新舊成

壞佛故. 以法界輪度衆生入涅槃. 不移法界

一女一微塵體用時分不異故. 在凡情妄見

異. 在法界見見一切衆生初發菩提心乃至成

佛轉法輪智 一切三世諸佛成佛一切衆生成

中      欄

佛. 同住一刹那一微塵一法身一智慧一言

音一解脫一神通一不思議一報境界一蓮花

座. 重重重重無□無□. 此約智眼實見. 不可

隨願肉眼妄情所知. 若有能如是眞實信解

者. 當知此人悟佛知見入佛知見. 坐佛道場

得如來智. 爲能信自他身心總一法界大智

之體之用故. 此法界中能說法敎體. 約擧其

十. 一以如來神力爲能說敎體. 以佛神力所

見法故. 二以不思議爲敎體. 所現音聲法門

非口言心思任法現故. 三以虛空爲敎體. 所

現諸法境界如虛空故. 四以光明爲敎體. 以

此如來眉間光名普照三世法界如來放眉間

光明現諸法故. 五境界爲敎體. 以一一境界

互融相含含十方佛刹法故. 六以佛報果爲敎

體. 現昔往業所修行法門所莊嚴故. 七以法

性爲敎體. 無身心可證修故. 八以菩薩名號

爲敎體. 一一名號之中約所行法以成名故.

九以菩薩等名數爲敎體. 列普賢文殊五百

菩薩. 十十同名. 表五位因果法界境中一多

齊圓滿故. 十以普光明智爲敎體. 十方世界

一時應根普現化故. 如是說法敎體無量無

邊. 且約擧其十. 若以能聞受敎之人. 約以六

事相應. 眼耳鼻舌身心六處觸受得無所著.

以爲能聞及所受敎之人. 非獨耳根聽聞以

爲聞敎之者

五釋所集之衆意者. 此會初所集之衆. 有一

百千十二箇菩薩. 普賢文殊二爲之首. 自餘

一百四十箇菩薩. 十十同名. 都云五百. 經云

菩薩摩訶薩五百人俱又下文云. 此諸菩薩

下      欄

皆悉成就普賢行. 如是五百菩薩. 皆以文殊

爲法身. 根本智之體. 普賢爲差別智之大用.

如是一百四十二箇菩薩. 云何成五百之數.

自天冠菩薩已下一百箇菩薩. 是本法界果

體中本十波羅蜜之行. 互融十中一一中具

十十中具百. 是法界中等一切衆生. 萬行大

用之門. 十冠菩薩已下. 是法界中行果也. 自

初日光焰幢等十幢菩薩. 十力菩薩. 十藏菩

薩. 十眼菩薩. 如是四十箇. 皆以文殊普賢二

行於十住十行十□向十地中. 通普賢文殊

四十二賢聖行中. 各以十波羅蜜. 會融理智

大願大悲. 進修四十心之諸行. 一波羅蜜中

具十. 十中具百. 於四十心中成四百. 加後法

界本果中百波羅蜜成五百. 皆以普賢文殊

爲體用. 以四十二聖行中. 以四百箇波羅蜜

門. 至此法界本果行中. 天冠菩薩已下一百

箇菩薩行果. 會同入法界故. 故號爲五百. 此

明四十心進修之佛果. 會法界根本無進修

之本果行故. 自十冠菩薩. 所以爲法界中本

行果. 冠是頂上莊嚴. 明法界是本佛果萬行

之頂故. 以名下之義及所嚴飾知之. 爲此經

名目嚴飾住處衆數皆是法門. 他皆倣此. 次

下有五百聲聞衆. 是得聞此法衆. 次下有無

量世主衆. 已下他方所來十方咸集之衆. 皆

是法界本行因果. 五百聲聞衆. 是示現不聞

不見此法界不思議神力衆. 如是五衆. 隨文

釋義方明. 具略言爾

六隨文釋義者. 於此品中長科爲兩段

第一從爾時世尊在室羅筏國已下. 至第六

經數:一七三九

經名:新華嚴經論卷第三十二

頁數:九四五

上      欄

十一卷中一切法界敎化成就一切衆生而亦

不離此逝多林如來之所. 有一卷半餘經. 明

如來入師子嚬申三昧. 及放眉間光現法界

門. 令諸菩薩以五位昇進佛果. 入法界無進

心自在佛果分

第二爾時文殊師利童子已下. 直至經末已

來. 爲文殊師利童子從善住樓閣東行就根

利生成行表法. 令後發心者不迷其行. 令易

開解分. 又於初段逝多林中復長科爲二十

七段

一爾時世尊已下. 至與五百菩薩俱. 有一行

半經. 是當品序分

二普賢菩薩已下. 至如是等菩薩摩訶薩五

百人俱. 有四十九行半經. 爲列衆分

三此諸菩薩皆悉成就普賢行願已下. 至以

大光明網照法界故. 可有八行半經. 歎前菩

薩志德分

四及與五百聲聞已下. 至於佛智海深信趣

入. 有三行半經. 明列聲聞衆及歎德分. 五及

與無量諸世主俱已下. 至心一切智. 有四行

經. 明列世主衆及歎德分. 已上五段是列衆

分

六時諸菩薩大德聲聞已下. 至如來智. 有三

行經. 明諸大衆同心念請如來十種法門分

七一切世間諸天及人已下. 至一切智廣大

願力. 有六行半經. 明能信解開示此法之人

皆自非得加被方知分

八唯願世尊已下. 至願皆爲說. 有十二行半

經. 明重請佛說隨順菩薩及衆生法及如來

中      欄

往昔所行之行成道等有三十問. 請佛爲說

分. 已上三段請法分

九爾時世尊已下. 至靡不咸以摩尼所成. 有

十三行經. 明如來以三昧力顯示往昔所行

報果莊嚴十方及此大莊嚴樓閣廣博分

十爾時復以佛神力故已下. 至周遍十方行

列莊嚴. 有十六行經. 明以佛神力忽然逝多

林地嚴麗廣博周遍十方分

十一時逝多林上已下. 至皆住虛空周□遍

滿以爲嚴飾. 有七行經. 明以如來往昔善根

及自法力莊嚴虛空分

十二何以故已下. 至如來身住逝多林菩薩

衆會皆悉充滿. 有十四行經. 明歎如來神力

自在莊嚴大衆圓滿都結十方同然分

十三見普雨一切莊嚴雲已下. 至而爲莊嚴

雲. 有十一行經. 明十方虛空雨寶雲莊嚴虛

空及以寶地分

十四爾時東方過不可說佛刹已下. 至與其

眷屬結跏趺坐. 已上有十段經. 十方菩薩來

集分. 以上六段是答前兩度共四十種問. 已

下亦是前之五段答前問佛三昧神力及佛報

境. 次下十方來集菩薩衆. 是往所修行身於

依報中. 答前往因所修諸地十波羅蜜. 以明

行滿故. 莊嚴身亦滿. 有十箇佛國十佛名號.

是所行行中因果. 十佛皆號王者. 皆明佛果

知自在. 菩薩以網羅覆其身. 皆明敎網具

足

十五如是十方一切菩薩已下. 至皆是如來

威神之力. 有二十五行經. 歎如上十方諸來

下      欄

菩薩志德用分

十六于時上首諸大聲聞舍利弗已下. 至不見

如是廣大神變. [&FFFF]#五十行經. 明如上聲聞無

如是善根之種如來居逝多林神變莊嚴廣大

佛刹菩薩衆海爲宿世無善根皆悉不見分

十七佛子如□河岸有百億無量餓鬼已下. 至

下頌有十種喩. 比聲聞無有廣大菩薩善根.

在其會中不知不見如來自在分. 其所有十

喩經文自明如是. 聲聞示同不聞不見如來

變化神力境界菩薩衆海. 令 諸實是聲聞□

心種如來大願大智大慈悲. 常處生死廣利

衆生故

十八明毘盧遮那菩薩等十菩薩說頌分. 已

下有十菩薩. □是十方來者. 各說一頌各隨

自名. 各自歎自法. 是一切諸佛諸菩薩行. 皆

隨菩薩名下義表其頌意可見. 如初毘盧遮

那願光. 明菩薩是種種光明直是佛果. 願光

者. 是佛果中菩薩行. 從初總歎. 令諸菩薩觀

察逝多林如來境界. 次下九箇是總中別. 各

隨菩薩名下義取所頌之法也. 如不可壞精

進王者. 還頌不可壞精進義王者自在義. 已

下倣此准知

十九爾時普賢菩薩已下. 至演說此師子頻

申三昧. 有六行經. 明普賢菩薩以十等一切

方便門欲演說師子頻申三昧分

二十何等爲十已下. 至佛子此十爲首. 是十

種不可說法句分

二十一有不可說佛刹微塵數法句都結通已

下六行經. 是普賢菩薩觀佛境界說頌分. 於

經數:一七三九

經名:新華嚴經論卷第三十二

頁數:九四六

上      欄

此十行頌中重頌前十無盡句法. 意明法界

體性無□. 一多互參大小相入. 毛孔微塵悉

含一切諸佛刹海. 一一境界皆互容無□. 頌

云. 一一毛孔中. 微塵數刹海. 悉有如來坐. 皆

具菩薩衆. 如經具明已上二十一段經. 明如

來以師子頻申三昧. 令五位中昇進普賢萬

行法門會入法界. 性自圓滿本無和會. 普賢

行故. 自此已下如來放眉間光. 名普照三世

法界門. 令諸菩薩安住師子頻申三昧門. 已

上二十一段且會法界中. 普賢差別智無□

行滿. 還令普賢說頌歎法已下放眉間光卽

明己法身根本普光明智與法界中無□自

在. 差別同異普賢行門. 理智體用一時同會

卽令文殊說頌歎法. 以文殊普賢二體成眞

俗二智法界平等□然法門. 此法界中體用

二門. 若無普賢卽差別智不行. 卽趣寂無悲

行. 若無文殊. 卽普賢行是有爲. 是無常故. 以

此二人之法門成一法界之體用. 一切諸佛

法總如是言其佛者. 但於此二人體用中無

所住名之爲佛. 言住佛所住者. 佛住無住. 但

於此文殊普賢理智萬行 體用中. 而無所住

之智. 而得佛名. 是故前普賢是以行彰理門.

後文殊是以理顯行門. 爲言詮立敎卽名有

前後. 約其法界二法同資元一體用故. 且以

如來擧緣表法卽師子頻申三昧屬普賢門.

眉間女相光明卽屬文殊門以光明是法身妙

慧所顯得. 根本智所起師子頻申三昧. 是差

別智中行故. 二人同體方成法界自在之門.

表根本智自性無言. 作用言說是普賢所收.

中      欄

若也三法別行. 卽是人天生死. 設得道者名

爲□目□陋. 或止宿草菴. 不入法界大宅門

故. 師子頻申三昧者. 是五位中進修已滿理

智會融. 已終加行疲極頓亡. 幻悅充滿不屬

昇進. 任智普周現化神通. 不爲而智境應用

不作而無刹互參. 極微不爲小. 而無盡佛刹

海處中盡. 虛空不爲大. □十方咸處纖女之

內. 此乃縱任智海現寶刹而互參. 名曰頻申.

稱理而一多身境相含. 名爲三昧. 頻申者. 舒

適悅樂無勞之義. 意明前五位昇進. 緣有爲

無爲融通作意疲勞相. 此法界是昇進已滿.

任智適悅衆法自成. 無作意勞倦故. 已下放

眉間女相光明. 名普照三世法界門. 此以法

身根本智顯行自在門. 屬文殊師利. 卽下以

文殊說頌歎法. 明令此文殊普賢理智法同

行故. 卽佛果自然圓滿. 但體理智體用法界

之意. 不可逐於紙素竹帛著錄抄寫前後名

言. 爲名言不可一時. 但取理智知其總別同

異成壞. 然爲迷情初啓. 先須諸善行方便. 以

顯理門. 因理智明. 如十波羅蜜中. 九波羅蜜

是行. 唯波羅蜜是果. 餘九波羅蜜是助顯

智之方便體用. 以是如來出現品前先明普

賢行滿. 出現品內方明果行一時. 五殊普賢

佛以光加二人. 共爲一箇理智萬行體用. 今

此初以普賢會法界. 大用之體. 理師子頻申

三昧之門印之. 不三昧是行故. 次間光明

名普照三世法界門. 令諸菩薩安住師子頻

申三昧者. 卽明法 身根本智照現差別智爲

一體用方名入法界門. 是故已門二十一月

下      欄

經. 是以行會理. 無著門卽以普賢爲主文殊

爲伴. 以下如來放眉間光. 名普照三世法界

門. 卽以理會行. 圓融自在無□門. 卽以文殊

爲主普賢爲伴. 如是主伴參融方名法界自

在. 從爾時世尊欲令諸菩薩安住如來師子

頻申廣大三昧故. 已下直至不離此逝多林

如來之所. 名以理會行圓融自在無□門. 於

此段中復分爲六段

一爾時世尊欲令諸菩薩安住如來師子頻申

廣大三昧已下. 至入如是等十不可說佛刹

微塵數佛神變海方便門. 有四十三行經. 明

諸菩薩□佛光照得無量神變海方便門分

二云何爲種種三昧已下. 至入毘盧遮那如

來念念充滿法界三昧神變海. 有六十六行

經. 正說所入三昧之名分

三其諸薩皆悉具足大智神通. 已下至悉

見於佛. 光明所照有五十三行半經明諸菩

薩□佛光明所益之德分

四爾時諸菩薩得不思議正法光明已下. 至

說頌有二十行. 半經明諸菩薩所得三昧神

通現變化雲莊嚴逝多林及十方國分

五已下一段有二十六行頌. 明文殊師利說

頌重頌前法分. 如文具明. 已上明佛光所照

諸菩薩□光照入頻申三昧普賢境界方便門.

但是一切三昧時總是方便行門普賢境界. 總

是文殊法身根本智所成就故

六爾時彼諸菩薩已下. 至不離此逝多林如

來之所. 有六十三行經. 明菩薩以佛三昧光

明照故得如上三昧及無限大悲無限神通無

經數:一七三九

經名:新華嚴經論卷第三十三

頁數:九四七

上      欄

限饒益衆生分. 二十七段經文. 總明答前菩

薩諸世間主前後四十問

新華嚴經論卷第三十二

新華嚴經論卷第三十三

長者李通玄撰

六隨文釋義者. 從初列衆之中有二義. 一釋

菩薩名. 二釋聲聞名. 初釋菩薩名中. 有六段

意趣

一從初一百四十二箇菩薩. 以普文殊二

菩薩及佛. 是總該五位及法界因果. 通妙一

部經之總別同界成壞法也

二從初十箇同名號爲幢菩薩. 是十住位中

法慧等菩薩. 至此法界無作果. 號之爲幢. 爲

以彼初發心十住智慧□壞煩惱. 至此法界

果位. 號之爲幢

三次已下有十箇威力菩薩. 明從十行中功

德林等十林菩薩至此法界果中號爲威力

故. 明以衆善行威力故能成法界果行故

四次已下有十箇同名藏菩薩. 是十□向中

金剛幢等十箇幢菩薩. 至此法界果中號名

爲十箇藏菩薩以彼十□向. 以□向□破偏

見會. 融理智悲願. 能成衆德. 至此法果中.

號之爲藏

五次已下善眼等十箇同名爲眼菩薩. 是十

地位中金剛藏等三十七箇藏菩薩. 至此法

中      欄

界果中. 號之爲眼故. 以彼十地中含藏衆德.

聞法眼分明普見法界故. 此已上四十箇十

十同號菩薩法界果前四位. 以此四十心通

普賢文殊. 爲四十二賢聖道. 以成法界果門.

今至本故

六次已下有十箇菩薩同號冠. 直至列菩薩

衆末. 有一百箇菩薩. 是法界中根本智上十

波羅蜜之行. 爲一波羅蜜中互體圓融. 卽一

中具十. 十中具百. 如是天冠菩薩已下一百

菩 薩. 卽明百波羅蜜行也. 通前四十箇菩薩.

皆具十波羅蜜. 四十中有四百箇. 隨位進修

波羅蜜. 通此法界果中百波羅蜜. 共爲五百.

是故經云. 如是五百人俱此諸菩薩皆悉成

就普賢行願者. 卽普賢文殊及佛根本智. 三

人法行遍故. 與如是五百行門. 以爲自在體

用. 乃至無盡. 如下五百童子童女優婆塞優

婆夷列五百. 總約此五百行門立名. 一萬龍.

以約隨智萬行. 六千比丘. 約加信及五位中

五百行門通收. 故云六千

第二釋聲聞衆名者. 舍利弗以其母眼明利

如□鷺鳥目. 以母之目似□鳥狀. 以爲子號.

大目□□連者. 此云採[&FFFF]#氏. 以母姓[&FFFF]#以爲名

故. 母是綠豆仙之[&FFFF]#裔故. 摩訶迦葉者. 以身

金色能飮日光. 亦云是飮光. 仙人之裔也摩

訶此云大. 離波多者. 此云供養. 須菩提者. 此

云善現. 阿[&FFFF]#樓馱. 此云無滅. 難陀此云歡喜.

劫賓那. 此云黃色. 是往昔黃頭仙之裔也. 迦

□延者. 是一宗之姓. 是此胤故. 延爲胤也.

富樓那者. 母號滿慈. 以取母號. 如是十大聲

下      欄

聞示同不聞不見如來不思議法界變化之事

令. 樂小法者趣心大故. 前五百聲聞及世主

是先已有種者. 能隨佛所行故. 師子者. 無畏

也頻申者適悅無疲勞也. 此明無作縱智自

在不爲而應無限深法自成. 以無功圓滿

也. 如前已釋. 入此頻申. 三昧莊嚴樓閣忽然

廣博無有邊際者. 廣大博寬也. 言此樓閣忽

然寬大與法界虛空等故. 明如來境界□自

無邊. 衆心迷解一念相應. 無法不等故. 心如

虛空遍含法界. 故云忽然廣博無有邊際. 此

乃引心後徒. 非現前之衆. 金剛爲地者. 法身

感果所得報成故. 無量寶華及諸摩尼普散

其中處處盈滿者. 總別衆行之所感生. 琉璃

爲柱者. 無垢淨心住持悲願之所報感. 衆寶

合成者. 明柱上莊嚴. 具足衆寶. 明以一淨心

中住持萬行無所傾動. 大光摩尼之所莊嚴

者. 根本智之感生故. 閻色檀金者. 其金柔軟

明淨甚過常生. 柔和恭愼心所感生故. 如意

寶王周置其上以爲嚴飾者. 從根本智起差

別萬行. 自在無□饒益一切衆生之所感生.

危樓[&FFFF]#帶者. 危者高也. [&FFFF]#者遠也. 帶者以衆

寶嚴映. 總言寶樓高遠. 映帶互嚴以遍法界.

其中衆多寶樓互嚴映徹. 以樓傍閣道傍出

棟宇. 相承猶連接也. 言一一滿法界[&FFFF]#□父

映者. 明寶閣上門[&FFFF]#映徹明淨無障. 階□軒

檻者. 層級爲階. 階下平地□寶爲□. 階上寶

板爲檻. 檻上寶竿爲軒. 登樓賦云. 憑軒檻以

遙望. 此之是也. 種種備足都言萬寶備嚴. 大

約閣是差別智感成. 樓是本智起觀照用. 超

經數:一七三九

經名:新華嚴經論卷第三十三

頁數:九四八

上      欄

諸境界感報所成. 或人天形像寶爲莊嚴. 利

益人天行所報成. 寶網是敎寶. 垣牆是戒寶.

樹是依蔭衆生之行. 寶幡是□向之行. 寶河

是慈悲之行. 一一如是約智衆行. 所成報故.

又就以上報上. 又加神通所嚴. 初陳樓閣莊

嚴. 次陳寶地遍周莊嚴. 次陳虛空莊嚴. 次陳

十方諸菩薩來集身相莊嚴. 一一莊嚴皆映

徹相入互體重重. 十方諸佛菩薩衆海身土

及莊嚴一一相入自在無□者. 但約法身根

本智爲體. 差別智報得萬事合然故. 設 一切

如來起一切神通. 不離此智起大用故. 無不

自在. 無不相入. 無不明淨. 如是之智以如上

五位和會進修乃得成故. 獨修一法不可得

也. 只可多不離一不可守一以爲自然. 此逝

多林及一切法界國土莊嚴不離二法. 一約

往昔所修行理智大慈大悲大願衆行所成.

二以佛菩薩不思議神通所嚴. 如經自明. 是

答前諸菩薩四十問. 從爾時東方已下十段

經. 明十方菩薩來集. 明法界中佛果不可說

佛刹微塵數本行. 答前菩薩所問. 總是自佛

果行無盡遍周. 是故世界名金剛燈雲幢. 金

剛燈雲幢者. 明一切佛皆從此金剛智起大

悲之行. □破諸衆生煩惱. 故名幢也. 佛號毘

盧遮那. 勝德王者. 卽是行中之果. 菩薩亦名

毘盧遮那. 願光明者. 是明以果隨昔願行大

慈悲故. 王者. 明佛果隨行種種自在無□. 以

從金剛智起故. 以是果行名同故. 與不可說

佛刹微塵數菩薩俱來者. 言行滿令諸菩薩

會此法故. 故云俱來. 此明檀波羅蜜中主伴

中      欄

行滿. 所有諸來菩薩皆以寶網嚴身者. 明敎

行滿故. 已下九方總以十波羅蜜. 以次排之.

總是一佛之金剛智上. 總別同異之行倣此

例知. 已下如文自明. 但釋經大意. 法門經中

自具. 已前二十一段經是. 以行會理門已釋

竟. 已上普賢爲主文殊爲伴. 已下如來放眉

間光名普賢照三世法界門. 卽是以理會行圓

融自在無□門. 已下文殊爲主普賢爲伴. 爾

時世尊欲令菩薩安住師子頻申三昧. 放

眉間白女相光明. 名普照三世法界門者. 以

此光是法界身中根本普光明智. 此智現前

時. 卽見三世久遠如今一體. 無盡劫生死. 亦

不移現前總無體性. 成大智海衆法淸□. 便

以衆行起差別智知根利生普周刹海無有休

息. 名爲普賢行. 卽經已下文中. 獲不可說諸

三昧門敎化無限諸衆生門. 具如經說. 如文

自具

已上二十七段經. 答前菩薩大衆所問四十

法門竟. 此法界法門. 明智體自在以智力自

現不[&FFFF]#如來口言. 又令文殊普賢二人本位

自宣本果之行. 令易解故. 不迷敎之體用故.

已上是一部經之始終圓滿. 總法界體收. 自

已下爾時文殊師利童子已下. 名爲就俗利

生成行門. 已前敎中. 但云文殊師利不云童

子明此已下入俗化□以行立名. 便名童子

明已前總約佛果普光明智中起十方賢聖.

以立化儀卽覺首目首等五位諸菩薩. 是皆

通化無方[&FFFF]#顯自在. 文殊爲信首. 不名童子.

自此已下. 以法界體中入俗草創化□. 約行

下       欄

所行立名. 卽號文殊師利童子. 以妙智慧化

童□. 入佛智慧生佛家故. 此是三世諸佛. 始

發菩提心. 初法身現根本智無性之理妙慧

故. 一切三世諸佛處此而初生佛家. 從此而

成就普賢大願行故. 何故名爲就俗利生成

行門者. 已前但云昇天. 表行成就諸天未往

入間俗中化利. 此法界品已前一卷半餘經

但有菩薩聲聞世主已得道者. 未有處俗凡

夫入此法門. 自文殊師利童子從善住樓閣

已下. 是入人間. 就根接俗. 化利凡夫. 令其

得此法界道理. 又令善財童子遍心善知識

五十二人. 以表五位三種因果文殊法身中

根本智普賢差別智中行. 於此二中無所住

智. 名之爲佛. 以此三法具足. 名之爲佛. 以

此三法遍與五位終始而作因果. 名爲乘如

來乘直至道場. 亦名乘法界乘. 以法界還以

此三種因果爲體用故. 前後五位因果例然.

總以此三法爲因果. 此佛文殊師利普賢菩

薩. 與五十箇善知識行. 而作因果. 而自無

因果. 爲自佛果位中無所修無所行故. 但與

五位中修行者. 作治染淨二障習氣生熟處.

說名因果. 然法身理智萬行自無因果. 但

以五位中加行治惑習氣. 而立如是因果之

名. 以文殊師利往諸覺城人間. 就根敎化. 令

善財起加行位心五十三善知識. 成一百一

十因果法門令學者不迷其五位之行. 使易

解故. 與後發菩提心者. 作修行之樣式故. 故

名爲就俗利生成行門. 爲與學者行樣式令

不迷故. 更有餘意. 至下就位方明. 從此就俗

經數:一七三九

經名:新華嚴經論卷第三十三

頁數:九四九

上      欄

利生成行門中. 自文殊師利童子已下至經

未. 長科爲三段

第一從爾時文殊師利童子從善住樓閣已

下. 至六十二卷之初. 爾時文殊師利菩薩勸

諸比丘發阿□多羅三□三菩提心已. 此一

段經. 名爲創始就根入俗遊歷門

第二漸次南行絶歷人間至福城東. 是文殊

入俗人間. 說普照法界修多羅門

第三從爾時文殊師利童子知福城人悉已

來集已下. 直至經末. 是辨根與法成行門. 第

一從創始就根入俗遊歷門中. 分爲兩段

一從爾時文殊師利童子已下. 至辭退南行

往於人間有二十行半經. 明與同行菩薩及

常隨侍衛之衆辭佛南行往於人間分

二爾時尊者舍利弗已下. 至成就一切佛法.

有八十六行半經. 明舍利弗等六千比丘隨

逐文殊師利南行在路發心得此一乘法門

分

隨文釋義者. 第一從初爾時文殊師利童子

已下一段中. 經云. 爾時文殊師利童子從

善住樓閣出者. 明以自法身現根本智. 樓

閣中起差別智. 以利衆生故. 名爲出. 無量

同行菩薩者. 成助道翼從. 共敎化衆生故.

是萬行主伴. 常隨侍衛諸金剛神者. 都擧

諸侍衛之神. 此神之中. [&FFFF]#有二義. 一以諸

神所行約自德立名. 二約文殊師利之德差

別行上. 以標其德. 以爲侍衛守護之義. 此

一段幷菩薩神天有三十二衆. 通後六千比

丘衆. 以爲四十二衆. 以爲四十二種方便

中      欄

行. 成就衆生大智慧解脫之海. 初金剛神

者. 法身中普光明智也. 智現名神. 普爲衆

生供養諸佛身衆神者. 是恭敬義. 以廣化

身雲十方恭敬供養諸佛引接衆生報得其身

端正嚴飾故. 足行者. 是精勤義. 敎化衆生

無疲勞行. 風神者. 以摩尼爲寶冠. 表明淨

無垢智能設敎義. 以風體能吹壞散一切萬

物. 亦能昇持生長一切萬物. 然自無體性

所依. 以離垢寶冠表之. 像法身智慧能說

敎網散壞煩悟染淨自無所依. 以巽爲風敎

故. 餘如經自具. 如鳩槃[&FFFF]#王所除餓鬼趣者.

以此大囊垂下如冬瓜. 坐以踞之. 行以置

之於肩. 取像表法. 以大悲垂俗擔負衆生無

辭勞倦. 摩[&FFFF]#羅伽王者. 此是腹行大[&FFFF]#之

類. 取像表法. 以胸腹行是恭敬義. 此是守

護僧伽藍神. 自餘准名下義. 表之倣此. 文殊

師利及諸菩薩出自住處者. 隨根接俗也. 右

□如來無量□者. 敬順所行. 右□者. 從南

自東至北是

第二舍利弗等六千比丘隨逐文殊南行段

中. 復分爲七段

一爾時尊者舍利弗已下. 至皆是文殊師利

說法敎化之所成就. 有十二行半經. 明舍利

弗及六千比丘隨文殊師利南行分

二爾時尊者舍利弗已下. 至白女相光來照

其身從頂上入. 有十六行經. 明舍利弗勸諸

比丘觀察文殊師利隨路行時十種福相嚴身

及道路分

三爾時尊者舍利弗已下. 至此諸比丘願得

下      欄

奉覲. 有十行半經. 明舍利弗[&FFFF]#歎文殊師利

十無量德諸比丘衆咸欲願見文殊師利舍利

弗爲白文殊師利分

四爾時文殊師利童子已下. 至願我一切悉

當具得. 有六行半經. 明六千比丘頂禮文殊

師利自發大願佛證知分

五爾時文殊師利菩薩告諸比丘已下至近如

來地. 有十八行經. 明文殊師利菩薩爲諸比

丘說十種無疲厭法行不墮二乘地入如來地

分. 六時諸比丘聞此法已下. 至住菩提心堅

固不動. 有十六行經. 明六千比丘聞文殊師

利說法得無□眼三昧於一切法各得十十法

解脫門分

七爾時文殊師利菩薩勸諸比丘已下. 至卷

末. 有六行經. 明文殊師利重勸比丘住普賢

行便得不離文殊師利足下普賢於十方佛所

悉現身具足一切佛法分

隨文釋義者. 六千比丘表信心亦入位故. 以

十信心十住十行十□向十地十一地路上一

時總得故. 故云六千前後圍□. 以舍利佛

爲主. 自餘爲伴. 主伴同行. 明昇進心法法

故. 出自住處者. 出自聲聞及諸權見故. 趣

心法界大菩提故. □佛三□. 皆順佛正敎

故. □佛三□. 皆是右繞自南向東向北向

西至南. 如是三□. 以爲右□成法. 令人返

左行. 如是六千比丘是舍利弗同住. 出家

未久非是羅漢. 宿世有種皆易發心. 經云.

六千比丘悉曾供養無量諸佛深植善根解力

廣大信眼明徹者. 明往昔曾種信根今生信

經數:一七三九

經名:新華嚴經論卷第三十三

頁數:九五○

上      欄

種已熟. 舍利弗勸諸比丘令觀文殊師利菩

薩福德圓光映徹者. 是心淨之常光. 能令

見者歡喜. 光網者. 是法網圓滿明其敎光.

嚴身見者. 滅苦故. 文殊師利所行之路左

右八步平坦. 莊嚴者. 明身心常與八正道俱

故. 周□十方常有道場者. 化行常滿十方.

諸佛說法之時. 放眉間光[&FFFF]#文殊頂者. 明文

殊師利是十方佛創□發心. 法身無相智慧

之頂. 一切諸佛初發心時. 入此智慧而生佛

家故. 一切衆生初發菩提心. 皆以此法身無

相智慧爲體. 一切衆生皆自有之. 皆須方便

三昧. 方能明現故. 樹皆寶嚴. 明因行報生

六千比丘觀察文殊師利及所聞十種無疲厭

法. 便獲得無□眼三昧者. 得法身中無相智

眼明淨. 以執亡見謝智眼圓通非肉眼故. 身

邊等五見亡法自明矣. 卽十方□盡. 初一切

法中各明十法. 以明三昧力創始. 初明後勸

普賢願行加進一切諸明悉達. 此已上明六

千比丘發心竟. 後明覺城化緣利物. 如舍利

弗. 是示現聲聞. 前已述訖. 已上餘義可解之

意. 如文自明

第二入俗人間. 說普照法界修多羅門.  卽在

福城東娑羅林大塔廟處也. 又此一段從爾

時文殊師利菩薩勸諸比丘已下. 至娑羅林

中大塔廟處. 有十五行半經. 復分爲兩段

一爾時文殊師利菩薩已下. 至人與非人之

所供養. 有七行半經. 明文殊師利行往人間

至所堪授化緣之分

二時文殊師利與其眷屬已下. 至大塔廟處.

中      欄

有八行經. 明文殊師利說普照法界修多羅

門聞法獲益分

爾時文殊師利菩薩勸諸比丘發菩提心都結

前法漸次南行經歷人間者. 明菩薩接引向

明以□爲明. 經人間者. 明菩薩大悲爲不請

之友就根引化故. 福城者. 約人多修福以六

城名. 亦約聖者所止皆爲福德莊嚴. 幢者有

二義. 一過去諸佛曾於此處難捨能捨破所

著故. 名之爲幢. 二此處古佛塔廟幷有林木

森□高妙之所莊嚴. 大塔廟者. 名稱十方佛

國遠聞. 名之爲大. 亦約說法界門無□外中

間見亡. 名之爲大. 於中安置尊者之形像不

可毁壞. 名之爲塔廟. 亦名爲幢. 有梵僧云. 其

此塔廟. 南邊打鼓. 北邊不聞. 故世間名爲大

也. 娑羅云高□也天龍夜叉已下. 明天龍八

部及人常所供養故. 文殊師利與其眷屬者.

所同來菩薩神天六千之衆. 說普照法界修

多羅者. 是根本智明徹遍周隨根遍故. 百萬

億那由他者. 當此溝也. 大意明不可說修多

羅以爲眷屬. 此明差別智遍周應根授益. 修

多羅此云長行經. 說此經時於大海中已下.

明無量龍聞法悉捨龍身生天人中. 一萬諸

龍於無上菩提得不退轉及無數衆生於三乘

中各得調伏. 明各自依根隨差別智得自根

性法門. 已上明普照法界修多羅隨根濟門

如經自具

第三辨根與法成行門. 從無大量衆從其城

出. 直至經末. 總是爲文殊師利觀察善財及

其數. 幷往南方妙[&FFFF]#山上. 以次南行詢心五

下      欄

十三人. 爲善知識. 用五位因果進修行門. 欲

令後人倣之成行. 劫名辨根與法成行門. 於

此一段之中. 復分爲兩段

第一從無量大衆從其城出已下. 至爾時文

殊師利菩薩如象王□. 有九十四行經. 明

福城四衆咸集文殊師利隨所樂心爲其說法

令得淸淨及觀善財推其因果勸令親近善知

識門

第四爾時文殊師利如象王□已下. 直至經

末. 名爲知根與法令其成行發生後學門. 從

初第一段中. 有九十四行經. 約分爲六段

一從無量大衆從其城出來詣其所已下. 至

五百童女. 有二十一行半經. 是大衆來集

分

二爾時文殊師利童子已下. 至□向菩提無

所障□. 有二十五行經. 明文殊師利菩薩

觀察善財名字所因及歎往昔善根今生果

報分

三爾時文殊師利菩薩如是觀察善財童子已

下. 至說一切佛平等無二法. 有六行半經.

明文殊師利知善財根堪而爲說法分. 四爾

時文殊師利童子已下. 至然後而去. 有四行

半經. 明文殊師利爲善財及大衆說法已而

去分

五爾時善財童子已下. 至而說頌曰. 有兩

行半經. 明善財聞法生信已勤心無上菩提

向文殊師利說頌自嘆三有苦輪及請法敎

授分

六說頌中. 有三十四行頌明善財自嗟苦本